ANEXA NR.1 la proiectul de hotarare nr………din …..…………2023
RAPORT DE ACTIVITATE

PRIVIND STADIUL DE INSCRIERE A DATELOR IN REGISTRUL AGRICOL PENTRU SEMESTRUL I  AL ANULUI 2023




Activitatea biroului  registrul  agricol este asigurata de :




un Consilier asistent si un Referent superior



In conformitate cu dispozitiile Ordonantei de Guvern nr.28/2008 privind registrul agricol , aprobata cu modificari si completari prin Legea nr.98/2009, cu modificarile ulterioare, Registrul agricol se elaboreaza pentru o perioada de 5 ani, datele completandu-se anual, potrivit formularelor aprobate prin Hotarare a Guvernului. Inscrierea datelor in registrul agricol   conform Normele tehnice de completare a registrului agricol pentru perioada 2020-2024  a fost aprobat prin Ordinul 25/1.382/37/1.642/14.297/746/20/2020.

                                   Termenele la care persoanele fizice şi juridice au obligaţia să declare datele pentru înscrierea în registrul agricol sunt următoarele:

a) între 5 ianuarie şi ultima zi lucrătoare a lunii februarie, pentru datele anuale privind membrii gospodăriei, terenul aflat în proprietate/folosinţă, clădirile şi mijloacele de transport cu tracţiune animală şi mecanică, maşinile, utilajele şi instalaţiile pentru agricultură şi silvicultură, efectivele de animale existente în gospodărie/unitatea cu personalitate juridică la începutul fiecărui an, precum şi modificările intervenite în cursul anului precedent în efectivele de animale pe care le deţin, ca urmare a vânzării-cumpărării, a produşilor obţinuţi,  a morţii sau a sacrificării animalelor ori a altor intrări-ieşiri;

b) între 1 şi ultima zi lucrătoare a lunii mai, pentru datele privind categoria de folosinţă a terenului, suprafeţele cultivate, numărul pomilor în anul agricol respectiv;

c) persoanele fizice şi juridice au obligaţia să declare date, pentru a fi înscrise în registrul agricol, şi în afara termenelor prevăzute la lit. a) şi b), în termen de 30 de zile de la apariţia oricărei modificări.
                                            În cazul în care persoanele fizice sau cele juridice nu fac declaraţiile la termenele prevăzute se consideră că nu au intervenit niciun fel de modificări, fapt pentru care în registrul agricol se reportează din oficiu datele din anul precedent, cu menţiunea «report din oficiu» la rubrica «semnătura declarantului»
                                           În cazul persoanelor fizice, declaratia se da  sub semnatura capului gospodariei sau, in lipsa acestuia, de un alt membru major al gospodariei, care dispune de capacitate deplina de exercitiu, la care se anexeaza documente privind: cladirile si terenurile, titularul dreptului de proprietate asupra acestora, schimbarea categoriei de folosinta.

                                           In cazul persoanelor juridice, declaratia se da de reprezentantul legal al unitatii respective, insotita de documente.

                                           În cazul în care nu există documente, înregistrarea în registrul agricol a datelor privind clădirile şi terenurile, a titularului dreptului de proprietate asupra acestora, precum şi schimbarea categoriei de folosinţă se pot face pe baza declaraţiei date sub semnătura proprie de capul gospodăriei sau, în lipsa acestuia, de un alt membru major al gospodăriei, sub sancţiunea nulităţii.

                                           Persoanele care nu au domiciliul în localitate au obligaţia să trimită declaraţia prin poştă, cu confirmare de primire, pe cheltuiala lor, sau vor putea face declaraţii prin procură.

                                           Atât în cazul clădirilor, cât şi al terenurilor, dacă se constată diferenţe între suprafeţele înscrise în actele de proprietate şi situaţia reală rezultată din măsurătorile executate în condiţiile Legii nr. 7/1996, republicată, cu modificările şi completările ulterioare, în registrele agricole se înscriu suprafeţele care corespund realităţii, dovedite prin lucrări tehnice de cadastru.

                                          În cazul în care, într-un act de proprietate, un teren are consemnată o altă categorie de folosinţă decât situaţia reală, în registrul agricol se înscrie categoria de folosinţă care corespunde realităţii, pe baza declaraţiei depuse de persoana care are această obligaţie, potrivit prezentei ordonanţe. În mod similar se procedează şi în cazul în care, într-un act de proprietate, un teren este consemnat că figurează în intravilan/extravilan, iar acesta, potrivit planurilor urbanistice generale ori planurilor urbanistice zonale, este situat în extravilan/intravilan.

                                          În cazul în care o clădire este în stare avansată de degradare ca urmare a unui dezastru natural, radierea din registrul agricol se face pe baza autorizaţiei de desfiinţare, emisă potrivit legii.




ACTIVITATI DESFASURATE  IN SEMESTRUL I 2023




Registrul agricol 2020 -2024(anul 2023 semestrul I) a fost completat in format electronic.

                                          In anul 2023 semestrul I au fost inscrise total  4554 gospodarii ,din care:





- 1858 pozitii  ale gospodariilor cu domiciliul in localitate





-  2587 pozitii ale persoanelor cu domiciliul in alte localitati si 





-  109 pozitii ale persoanelor juridice.





Principala activitate a functionarilor din cadrul compartimentului  Registrul agricol a fost completarea  si tinerea la zi a Registrelor agricole, aceasta activitate presupune

inscrierea urmatoarelor date:

a) componența gospodăriei/exploatației agricole fără personalitate juridică;

 b) terenurile aflate în proprietate sau în folosință, identificate pe parcele, pe categorii de folosință și pe destinație a terenului, intravilan/extravilan;

 c) terenurile agricole aflate în folosință și modul de deținere a respectivelor suprafețe agricole;

 d) modul de utilizare a suprafețelor agricole, respectiv: suprafața arabilă cultivată cu principalele culturi, suprafețele de teren necultivat, ogoarele, suprafața cultivată în sere, solare și alte spații protejate, suprafața utilizată pentru culturi succesive în câmp, culturi intercalate, culturi modificate genetic pe raza localității și suprafața cultivată cu legume și cartofi în grădinile familiale, numărul pomilor răzleți, suprafața plantațiilor pomicole și numărul pomilor, alte plantații pomicole aflate în teren agricol, viile, pepinierele viticole și hameiștile, suprafețele efectiv irigate în câmp; 

e) animalele domestice și/sau animalele sălbatice crescute în captivitate, respectiv: situația la începutul semestrului, evoluția efectivelor de animale în cursul anului aflate în proprietatea gospodăriilor/exploatațiilor agricole fără personalitate juridică, cu domiciliul în localitate, și/sau în proprietatea entităților cu personalitate juridică, care au activitate pe raza localității;

 f) echipamentele, utilajele și instalațiile/agregatele pentru agricultură şi silvicultură, mijloacele de transport cu tracţiune animală şi mecanică existente la începutul anului; 

g) aplicarea îngrășămintelor, amendamentelor și pesticidelor, utilizarea îngrășămintelor chimice la principalele culturi;

 h) clădirile existente la începutul anului pe raza localității;

 i) atestatele de producător și carnetele de comercializare eliberate/vizate;

 j) mențiuni cu privire la sesizările/cererile pentru deschiderea procedurilor succesorale înaintate notarilor publici;

 k) înregistrări privind exercitarea dreptului de preempțiune;

 l) înregistrări privind contractele de arendare;

 m)înregistrări privind contractele de concesiune/închiriere;

 n) alte mențiuni. 

Comuna Cornetu  are o suprafata de 844  ha terenuri agricole , 

-  821 ha arabil, 

-  12 ha pasuni,

-  6 ha vii

-  5  ha livezi,

precum si 825  ha terenuri neagricole (paduri,terenuri cu ape,cai de comunicatii,terenuri ocupate de constructii, terenuri neproductive).





In registru agricol nu sunt declarate toate suprafetele de teren.



Cetatenii din comuna detin pe anul 2023 semestrul I urmatoarele animale    :





-  18  capete bovine,





-  21  capete cabaline,








           -  11  capete caprine









-  245 capete pasari 





-  340 familii de albine.


  



In anul 2023 semestrul I   :

                                         -s-au operat  un numar de 15 cereri privind modificarea inscrisurilor in registrele agricole.





-s-a eliberat un numar de 16 de ATESTATE DE PRODUCATOR si 16 CARNETE DE COMERCIALIZARE  a produselor din sectorul agricol.





-s-au inregistrat un numar de 83 contracte de arenda.





-s-au eliberat un numar de 29 adeverinte pentru APIA.





-s-au eliberat un numar de  adeverinte privind  registrul agricol(pentru SPCLEP Cornetu, SC Premier Energy,S.C Apa Canal Ilfov, Oficiul National al Registrului Comertului, Notariat , 175 adeverinte privind alte informatii din registrul agricol).





-s-au  inregistrat un numar de  29  cereri conform Legii nr.17 /2014 privind unele masuri de reglementare a vanzarii-cumpararii terenurilor agricole situate in extravilan, ceea ce presupune intocmirea unui dosar cuprinzand cererea pentru afisarea ofertei de vanzare a terenului, oferta de vanzare, lista preemptorilor, documentele de proprietate ale terenului , carte funciara, procese verbale pentru fiecare etapa in parte,eliberarea adeverintelor si a adreselor , precum si corespondenta cu Directia pentru Agricultura Judeteana Ilfov.

